**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**Коми Республикаын социальнӧй отсӧг вылӧ**

**да канму социальнӧй отсӧг вылӧ инӧд кутысь йӧзлысь дінмуса лыддьӧг нуӧдан пӧрадок йылысь**

«Коми Республикаын йӧзлы социальнӧй отсӧг йылысь» Коми Республикаса Оланпаслӧн 22.3 статья серти Коми Республикаса Веськӧдлан котыр шуис:

1. Вынсьӧдны Коми Республикаын социальнӧй отсӧг вылӧ да канму социальнӧй отсӧг вылӧ инӧд кутысь йӧзлысь дінмуса лыддьӧг нуӧдан пӧрадок содтӧд серти.
2. Лыддьыны вынтӧмӧн «Коми Республикаын социальнӧй отсӧг вылӧ да канму социальнӧй отсӧг вылӧ инӧд кутысь гражданалысь учёт нуӧдан пӧрадок йылысь» Коми Республикаса Веськӧдлан котырлысь 2005 во лӧддза-номъя тӧлысь 30 лунся 178 №-а шуӧм.
3. Тайӧ шуӧмсӧ олӧмӧ пӧртӧм бӧрся видзӧдны Коми Республикаса Юралысьӧс вежысь В.В.Стахановлы.
4. Тайö шуöмыс вынсялö сiйöс официальнӧя йӧзӧдӧмсянь дас лун бӧрын.

Коми Республикаса Юралысь В. Гайзер

Сыктывкар

2012 вося рака тӧлысь 27 лун

99 №

ВЫНСЬÖДÖМА

Коми Республикаса Веськӧдлан котырлöн

2012 во рака тöлысь 27 лунся 99 №-а шуöмöн

(содтӧд)

Коми Республикаын социальнӧй отсӧг вылӧ да канму социальнӧй отсӧг вылӧ инӧд кутысь йӧзлысь дінмуса лыддьӧг нуӧдан

**ПӦРАДОК**

1. Тайӧ Пӧрадокыс, мый лӧсьӧдӧма «Коми Республикаын йӧзлы социальнӧй отсӧг йылысь» Коми Республикаса Оланпас серти, веськӧдлӧ социальнӧй отсӧг вылӧ да канму социальнӧй отсӧг вылӧ инӧд кутысь йӧзлысь дінмуса лыддьӧг (водзӧ - Лыддьӧг) нуӧдӧмкӧд йитчӧм юалӧмъясӧн, сы лыдын юӧръяс сыӧ пыртан пӧрадок, кадколастъяс да форма кузя юалӧмъясӧн.
2. Лыддьӧг лӧсьӧдсьӧ гражданалысь социальнӧй отсӧг вылӧ да канму социальнӧй отсӧг вылӧ инӧд олӧмӧ пӧртӧм могысь, а сідзжӧ Коми Республикаса республиканскӧй сьӧмкудйысь сьӧм, мый веськӧдӧма социальнӧй отсӧг да канму социальнӧй отсӧг сетӧм вылӧ, ногтуя да бӧртаса видзӧм могысь.
3. Лыддьӧгын инавсьӧ юӧр, мый урчитӧма «Коми Республикаын йӧзлы социальнӧй отсӧг йылысь» Коми Республикаса Оланпаслӧн 22.3 статьяса 2 юкӧнӧн, социальнӧй отсӧг вылӧ да канму социальнӧй отсӧг вылӧ инӧд кутысь граждана йылысь, а сідзжӧ мукӧд юӧр, мый колӧ гражданаӧс торъя категорияӧ пыртӧм да социальнӧй отсӧг вылӧ да канму социальнӧй отсӧг вылӧ налысь инӧд урчитӧм вылӧ Россия Федерацияса оланпастэчас серти да (либӧ) Коми Республикаса оланпастэчас серти.
4. Лыддьӧг нуӧдсьӧ электроннӧя социальнӧй отсӧг вылӧ да канму социальнӧй отсӧг вылӧ инӧд кутысь граждана категорияяслӧн лыддьӧг серти, тайӧ Пӧрадок дорӧ содтӧд серти.
5. Лыддьӧг лӧсьӧдсьӧ Коми Республикаса йӧзлы отсӧг сетан агентствоын (водзӧ - Агентство) Коми Республикаса канму учреждениеяслӧн – олысьяслы отсöг сетан юкöнын канму услугаясöн могмöдан шöринъяслӧн (водзӧ - канму услугаясöн могмöдан шöринъяс) – дінму серти юклӧм мыччӧд базаяслӧн юӧръяс подув вылын .
6. Лыддьӧг нуӧдӧм вылӧ тайӧ Пӧрадокса 5 пунктын индӧм юӧръяс сетсьӧны канму услугаясöн могмöдан шöринъясӧн Агентствоӧ электроннӧя быд тӧлысь отчётнӧй тӧлысь бӧрын мунысь тӧлысся 5 лунӧдз.
7. Агентство да канму услугаясöн могмöдан шöринъяс костын юӧра йитӧдъяслӧн регламент, мый кутӧ ас пытшкын тайӧ Пӧрадокса 5 пунктын индӧм юӧръяс Лыддьӧгӧ сетан пӧрадок да форма (мыччӧд базаяс сетанног), вынсьӧдсьӧ Агентствоса тшӧктӧдӧн.

Коми Республикаын социальнӧй отсӧг вылӧ

 да канму социальнӧй отсӧг вылӧ

 инӧд кутысь йӧзлысь

 дінмуса лыддьӧг нуӧдан пӧрадок дорӧ

**СОДТӦД**

Социальнӧй отсӧг вылӧ да канму социальнӧй отсӧг вылӧ инӧд кутысь граждана категорияяслӧн

**ЛЫДДЬӦГ**

1. Айму вӧсна Ыджыд тышса вермытӧмъяс.
2. Айму вӧсна Ыджыд тышса ветеранъяс.
3. Айму вӧсна Ыджыд тышса участникъяс.
4. Мӧд ставмирса тыш кадколастӧ фашистъясӧн да налӧн союзникъясӧн лӧсьӧдӧм концлагерса, геттоса, мукӧд мырдӧн кутанінса вӧвлӧм тыр арлыдтӧм узникъяс.
5. Пытшкӧс делӧяс органъясса, Биысь видзчысян канму службаса, мыж вештан системалӧн учреждениеясса да органъясса военнослужащӧйяс да радӧвӧй да юрнуӧдысь лыдысь йӧз, кодъяс лоисны вермытӧмъясӧн военнӧй службаса могъяс (уджалан могъяс) олӧмӧ пӧртігӧн доймӧм, контузия либӧ сьӧкыда доймӧм вӧсна.
6. «Кытшалӧм Ленинградса олысьлы» пасӧн наградитӧм йӧз.
7. Боевöй тышъясса ветеранъяс да вермытӧмъяс.
8. Военнослужащӧйяс, кодъяс прӧйдитісны военнӧй служба воинскӧй юкӧнъясын, учреждениеясын, военно-велӧдан учреждениеясын, мыйяс эз пырны воюйтысь армияӧ, 1941 во лӧддза-номъя тӧлысь 22 лунсянь 1945 во кӧч тӧлысь 3 лунӧдз квайт тӧлысьысь эз этшаджык, военнослужащӧйяс, кодъясӧс наградитӧма СССР-са орденъясӧн либӧ медальясӧн индӧм кадколастӧ служитӧмысь.
9. Йӧз, кодъяс уджалісны тылын 1941 во лӧддза-номъя тӧлысь 22 лунсянь 1945 во ода-кора тӧлысь 9 лунӧдз квайт тӧлысьысь эз этшаджык, СССР-са мыйкӧ дыра оккупируйтӧм мутасъясын уджалан кадколаст кындзи, либӧ кодъяслы сетӧма СССР-са орденъяс либӧ медальяс став вын сетан уджысь Айму вӧсна Ыджыд тыш дырйи.
10. Пӧгибнитӧм (кувсьӧм), юӧртӧг вошӧм войнаса вермытӧмъяслӧн, Айму вӧсна Ыджыд тышса участникъяслӧн да боевöй тышъясса ветеранъяслӧн ас котырӧ пырысьяс.
11. Уджвывса ветеранъяс.
12. Военнӧй службаса ветеранъяс.
13. Канму службаса ветеранъяс.
14. Коми Республикалӧн уджвывса ветеранъяс.
15. Ӧткӧн олысь олӧма граждана, кодъяслы тырис 80 арӧс.
16. Бергӧдӧм бур нима йӧз да йӧз, кодъясӧс шуӧма политическӧй дзескӧдӧмӧ веськалӧмаясӧн.
17. Йӧз, кодъяслы сетӧма Россия Федерацияса да Коми Республикаса почётнӧй нимъяс.
18. Коми Республикалӧн канму учреждениеясса специалистъяс (велӧдан, культура, йӧзлысь дзоньвидзалун видзан, пемӧсъяслысь дзоньвидзалун видзан, мортӧс ёнмӧдан да спорт, социальнӧя могмӧдан юкӧнъясын), кодъяс уджалӧны да олӧны сиктса олан пунктъясын либӧ кар кодь посёлокъясын.
19. Коми Республикалӧн канму велӧдан учреждениеясса да Коми Республикаын муниципальнӧй велӧдан учреждениеясса педагогъяс, кодъяс уджалӧны да олӧны сиктса олан пунктъясын либӧ кар кодь посёлокъясын.
20. Коми Республикалӧн канму велӧдан учреждениеясса да Коми Республикаын муниципальнӧй велӧдан учреждениеясса педагогъяс, кодъяс олӧны сиктса олан пунктъясын либӧ кар кодь посёлокъясын, кодъяс петісны пенсия вылӧ да кодъяслӧн уджалан стажыс лӧсялана учреждениеясын 10 воысь абу этшаджык.
21. Вермытӧмъяс.
22. Вермытöм челядь, вермытöм челядя ас котыръяс.
23. Граждана, кодъяслӧн эм социальнӧй отсӧг вылӧ инӧд Чернобыльса АЭС вылын катастрофа понда, «Маяк» уджалан ӧтув вылын авария понда да Теча юӧ радиоактивнӧй шыбласъяслӧн петӧм понда.
24. Йӧз, кодъясӧс наградитӧма «СССР-са почётнӧй донор» либӧ «Россияса почётнӧй донор» пасӧн.
25. Йӧз, кодъясӧс наградитӧма «Коми Республикаса почётнӧй донор» пасӧн.
26. Уна челядя ас котыръяс, кодъяслӧн эм да кодъяс быдтӧны куим да унджык тыр арлыдтӧм кагаӧс.
27. Сöветскöй Союзса, Россияса Геройяс да Слава ордена тыр кавалеръяс.
28. Геройяслӧн да Слава ордена тыр кавалеръяслӧн верӧс (гӧтыр), дӧва (сьӧп), бать либӧ мам, челядь 18 арӧсӧдз да челядь 23 арӧсӧдз, кодъяс велӧдчӧны велӧдан учреждениеясын очнӧя.
29. Социалистическӧй Уджвывса Геройяс да Уджалан Слава ордена тыр кавалеръяс.
30. Приёмнӧй семьяяс, кодъяс быдтӧны бать-мамтӧм челядьӧс да бать-мам дӧзьӧртӧг кольӧм челядьӧс.
31. Опекунъяслӧн (попечительяслӧн) семьяяс, кодъяс быдтӧны бать-мамтӧм челядьӧс да бать-мам дӧзьӧртӧг кольӧм челядьӧс.
32. Йӧз, кодъяслы сетӧма «Почётнӧй гражданин» Коми Республикаса медыджыд почётнӧй ним.
33. Ичӧт нажӧткаа семьяяс да ӧткӧн олысь граждана.
34. Военнӧй служба дырйи, сы лыдын призыв серти военнӧй служба дырйи (войскаын торъя кадӧ служитӧм дырйи) пӧгибнитӧм (кувсьӧм) военнӧйяслӧн семьяӧ пырысьяс.
35. Контракт серти военнӧй служба прӧйдитӧм да военнӧй служба вылын вӧвлан медыджыд арлыд тыртӧм бӧрын, вермытӧм понда либӧ котыртан-штатнӧй мероприятиеяс понда военнӧй служба вылысь уволитӧм бӧрын пӧгибнитӧм (кувсьӧм) гражданалӧн, кодъяслӧн тырвыйӧ служитан кадколастыс лоӧ 20 во да унджык, семья котырӧ пырысьяс.
36. Россия Федерацияса пытшкӧс делӧяс органъясса, мыж вештан учреждениеясса да органъясса, Россия Федерацияса гражданаӧс дорйӧм серти, виччысьтӧм лоӧмторъяс серти да ускӧттьӧ бӧрся колясъяс бырӧдӧм серти делӧяс министерствоса биысь видзчысян канму службаса, дурмӧданторъяслӧн да психотропнӧй веществояслӧн оборот бӧрся видзӧдан органъясса, Россия Федерацияса канкерка органъясса да вот полиция федеральнӧй органъясса уджалысьяслӧн, кодъяс пӧгибнитісны (кувсисны) службаса могъяс олӧмӧ пӧртігӧн доймӧм, контузия либӧ сьӧкыда доймӧм либӧ висьмӧм вӧсна, ас котырӧ пырысьяс.
37. Граждана, кодъяслӧн эм инӧд челядя семьяяслы канму гарантия вылӧ, «Коми Республикаын челядя семьяяслы канму гарантияяс йылысь» Коми Республикаса 2004 во вӧльгым тӧлысь 12 лунся 57-РЗ №-а Оланпас серти.
38. Уджтӧм аньяс, кодъяслӧн эм челядь 3 арӧсӧдз, кодъясӧс уволитӧма удж вылысь организация бырӧдӧм понда.
39. Граждана, кодъяс босьтӧны канмусянь отсӧг «Челядя гражданалы канмусянь пособие йылысь» Россия Федерацияса 1995 во ода-кора тӧлысь 19 лунся 81-ФЗ №-а Оланпас серти.
40. Поствакциональнӧй осложнениеяс дырйи граждана.
41. Поствакциональнӧй осложнениеяс понда кувсьӧм вердысьлӧн ас котырӧ уджавны вермытӧм пырысьяс, кодъяс вӧлісны сылӧн вердӧм вылын.
42. Граждана, кодъяс босьтӧны социальнӧй отсӧг «Коми Республика водзын уна бур вӧчӧмысь торъя категорияа гражданалы быд тӧлысся сьӧм сетӧм йылысь» Коми Республикаса 2008 во вӧльгым тӧлысь 18 лунся 112-РЗ №-а Оланпас серти.
43. Граждана, кодъяс котыртісны бергӧдӧм бур нима йӧзӧс да йӧзӧс, кодъясӧс шуӧма политическӧй дзескӧдӧмӧ веськалӧмаясӧн, гуалӧм.
44. Йӧз, кодъяс петкӧдлӧны организацияясӧс, кодъяс котыртісны бергӧдӧм бур нима йӧзӧс да йӧзӧс, кодъясӧс шуӧма политическӧй дзескӧдӧмӧ веськалӧмаясӧн, гуалӧм.
45. Йӧз, кодъяс гуалісны кувсьӧмаясӧс, кодъяс серти абу вӧчӧма быть колана социальнӧй страхуйтӧм мыйкӧ дыра уджавны вермытӧмлун вылӧ да кулан лун кежлӧ мамлункӧд йитӧдын да кодъяс эз вӧвны пенсионеръясӧн, а сідзжӧ кувсьӧм кага чужтӧм дырйи нӧбасьӧмлӧн 196 лун бӧрын.
46. Йӧз, кодъяс петкӧдлӧны организацияясӧс, кодъяс гуалісны кувсьӧмаясӧс, кодъяс серти абу вӧчӧма быть колана социальнӧй страхуйтӧм мыйкӧ дыра уджавны вермытӧмлун вылӧ да кулан лун кежлӧ мамлункӧд йитӧдын да кодъяс эз вӧвны пенсионеръясӧн, а сідзжӧ кувсьӧм кага чужтӧм дырйи нӧбасьӧмлӧн 196 лун бӧрын.
47. Йӧз, кодъяс гуалісны гражданаӧс, кодъяс пӧгибнитісны Чернобыльса АЭС вылын катастрофа понда.
48. Йӧз, кодъяс гуалісны кувсьӧм вермытӧмъясӧс, кодъяс серти вӧлі индӧма вермытӧмлун, мый йитчӧма «Маяк» уджалан ӧтув вылын авариякӧд 1957 воын.
49. Граждана (организацияяс), кодъяс гуалісны Социалистическӧй Удж Геройясӧс либӧ Удж Слава орденлӧн тыр кавалеръясӧс, лӧсьӧдісны гувывса из да памятник.
50. Пикӧ воӧм граждана.
51. Пикӧ воӧм тыр арлыдтӧм челядь.
52. Тыр арлыдтӧм челядь, кодъяс колисны бать-мам либӧ оланпас серти петкӧдлысьяс дӧзьӧртӧг, кодъяс олӧны лёк социальнӧй положениеа семьяясын.
53. Тыр арлыдтӧм челядь, кодъяс ас кӧсйӧм серти мунісны семьяысь.
54. Тыр арлыдтӧм челядь, кодъяс ас кӧсйӧм серти мунісны бать-мамтöм челядьлы да бать-мам дöзьöртöг кольöм челядьлы велöдан учреждениеясысь либӧ челядьлы мукӧд учреждениеысь (пӧдса учреждениеяс кындзи).
55. Торъя оланінтӧм да уджтӧм граждана.
56. Кывкутны вермысь граждана, кодъяс дзоньвидзалун понда оз вермыны ас кежысь пӧртны олӧмӧ да дорйыны ассьыныс инӧдъяссӧ да пӧртны олӧмӧ могъяссӧ.
57. Кывкутны вермытӧм либӧ мыйтакӧ кывкутны вермысь граждана, кодъяс оз вермыны ас кежысь пӧртны олӧмӧ да дорйыны ассьыныс инӧдъяссӧ да пӧртны олӧмӧ могъяссӧ.
58. Бать-мамтöм челядьӧ да бать-мам да тӧралысьяс дöзьöртöг кольöм челядьӧ пырысь йӧз.
59. Опека (попечительство) улын челядь.
60. Приёмнӧй челядь.
61. Тыр арлыдтӧм челядь, кодъяслӧн абу оланіныс, овланіныс да (либӧ) олӧм вылӧ сьӧмыс.
62. Социальнӧй тӧдчана висьӧмъясӧн нёрпалысь граждана.
63. Йӧз, кодъяс оз лоны вермытӧмъясӧн да кодъяслы колӧ бырӧдны сьӧкыда висьӧмысь колясъяс медицинскӧй показаниеяс серти.
64. «Бать-мам слава» орденӧн наградитӧм йӧз.
65. Граждана, кодъяслы индӧма пенсия дорӧ содтӧд сьӧм.
66. Граждана, кодъяслӧн эм инӧд челядя семьяяслы содтӧд социальнӧй отсӧг вылӧ «Коми Республика мутасын челядя семьяяслы содтӧд социальнӧй отсӧг йылысь» Коми Республикаса 2011 во косму тӧлысь 29 лунся 45-РЗ №-а Оланпас серти.
67. Граждана, кодъяслӧн эм инӧд канму гарантия да компенсация босьтӧм вылӧ «Коми Республикаса кӧр видзӧм йылысь» Коми Республикаса 2011 во рака тӧлысь 1 лунся 18-РЗ №-а Оланпаслӧн 6 статья серти.
68. Граждана, кодъяслӧн эм инӧд транспорт рӧскод вештӧм вылӧ «Коми Республика мутасын Ылi Войвыв районъясысь петысь гражданалы, сы лыдын Ылi Войвыв районъяс социальнӧя реструктурируйтӧм серти пилотнӧй баласа участникъяслы, транспорт рӧскод вештӧм йылысь» Коми Республикаса Веськӧдлан котырлöн 2008 во ӧшым тӧлысь 23 лунся 364 №-а шуӧм серти.
69. Граждана, кодъяслӧн эм инӧд оланінысь да коммунальнӧй могмӧсъясысь мынтысьӧм вылӧ субсидия босьтӧм вылӧ «Оланінысь да коммунальнӧй могмӧсъясысь мынтысьӧм вылӧ субсидия сетӧм йылысь» Россия Федерацияса Веськӧдлан котырлöн 2005 во ӧшым тӧлысь 14 лунся 761 №-а шуӧм серти.
70. Гражданалӧн мукӧд категория, кодъяс могмӧдсьӧны социальнӧй отсӧгӧн да канму социальнӧй отсӧгӧн Россия Федерацияса оланпастэчас серти да (либӧ) Коми Республикаса оланпастэчас серти.

Вуджӧдіс Хазова Е. В. – 11 236 пас